ai4bharat/Pralekha huggingface dataset:
वित्त मंत्रालय
विनिमय दर अधिसूचना संख्या 65/2021 - सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए और अधिसूचना संख्या 59/2021 – सीमा शुल्क  दिनांक 15 जुलाई, 2021 का अधिक्रमण करते हुए, ऐसे अधिक्रमण से पूर्व की गई अथवा हटाई जाने वाली बातों को छोड़कर, केन्द्रीय अप्रत्यक्ष कर एवं सीमा शुल्क बोर्ड एतद् द्वारा यह निर्धारित करता है कि संलग्न प्रत्येक अनुसूची-I और अनुसूची-II के कॉलम  में विनिर्दिष्ट प्रत्येक विदेशी मुद्रा के भारतीय मुद्रा में और भारतीय मुद्रा के विदेशी मुद्रा में विनिमय की दर 6 अगस्त, 2021 से वह दर होगी, जिसका उल्लेख आयातित और निर्यातित माल के संबंध में उक्त धारा के उद्देश्य के लिए कॉलम  में दी गई तत्संबंधी प्रविष्टि में किया गया है: -
अनुसूची-I
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रत्येक इकाई की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डॉलर
|
|
56.15
|
|
53.75
|
|
2.
|
|
बहरीन दीनार
|
|
203.30
|
|
190.85
|
|
3.
|
|
कैनेडियन डॉलर
|
|
60.35
|
|
58.20
|
|
4.
|
|
चाइनीज युआन
|
|
11.65
|
|
11.30
|
|
5.
|
|
डेनिश क्रोनर
|
|
12.05
|
|
11.60
|
|
6.
|
|
यूरो
|
|
89.45
|
|
86.30
|
|
7.
|
|
हांगकांग डॉलर
|
|
9.70
|
|
9.35
|
|
8.
|
|
कुवैती दीनार
|
|
255.60
|
|
239.35
|
|
9.
|
|
न्यूजीलैंड डॉलर
|
|
53.75
|
|
51.35
|
|
10.
|
|
नार्वेजियन क्रोनर
|
|
8.55
|
|
8.25
|
|
11.
|
|
पौंड स्टर्लिंग
|
|
104.90
|
|
101.40
|
|
12.
|
|
कतर रियाल
|
|
21.05
|
|
19.75
|
|
13.
|
|
सउदी अरब रियाल
|
|
20.45
|
|
19.20
|
|
14.
|
|
सिंगापुर डॉलर
|
|
55.90
|
|
54.00
|
|
15.
|
|
दक्षिण अफ्रीकी रैंड
|
|
5.35
|
|
5.00
|
|
16.
|
|
स्वीडिश क्रोनर
|
|
8.75
|
|
8.45
|
|
17.
|
|
स्विस फ्रैंक
|
|
83.45
|
|
80.20
|
|
18.
|
|
तुर्की लीरा
|
|
9.05
|
|
8.50
|
|
19.
|
|
यूएई दिरहम
|
|
20.85
|
|
19.60
|
|
20.
|
|
अमेरिकी डॉलर
|
|
75.10
|
|
73.40
अनुसूची-II
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रति 100 इकाइयों की विनिमय दर
|
|
1.
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
68.95
|
|
66.45
|
|
2.
|
|
कोरियाई वॉन
|
|
6.70
|
|
6.30
एमजी/एएम/एके
(Visitor Counter : 154
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 195.84 करोड़ टीके लगाए जा चुके हैं
भारत में सक्रिय मरीजों की संख्या 63,063 है
सक्रिय मामलों की दर 0.15 प्रतिशत है
स्वस्थ होने की वर्तमान दर 98.64 प्रतिशत है
बीते चौबीस घंटों में 7,985 लोग स्वस्थ हुए,अब तक स्वस्थ हुए कुल लोगों की संख्या 4,26,82,697 है
पिछले 24 घंटों में 12,847 नए मामले सामने आए
दैनिक सक्रिय मामलों की दर 2.47 प्रतिशत है
साप्ताहिक सक्रिय मामलों की दर 2.41 प्रतिशत है
अब तक 85.69 करोड़ जांच की जा चुकी हैं,बीते चौबीस घंटों में 5,19,903 जांच की गई
पृथ्वी विज्ञान मंत्रालय
अगले 48 घंटे के दौरान उत्तर-पश्चिम भारत पर पश्चिमी विक्षोभ का प्रभाव
(मौसम की स्थितियों का विश्लेषण
अगले 48 घंटे के दौरान पाकिस्तान और उसके आसपास के क्षेत्रों के ऊपर मध्य तथा ऊपरी वायुमंडल में उत्पन्न पश्चिमी विक्षोभ तथा इसके कारण उत्तर-पश्चिम राजस्थान एवं इससे लगे हरियाणा तथा पंजाब के क्षेत्रों के ऊपरी वायुमंडल में उत्पन्न चक्रवात के कारण उत्तर-पश्चिम भारत प्रभावित रहेगा। इस माह के दौरान उत्तर-पश्चिम भारत को प्रभावित करने वाला यह छठा पश्चिमी विक्षोभ है।
अगले 48 घंटे के दौरान मौसम पूर्वानुमान
· कल तक जम्मू-कश्मीर, हिमाचल प्रदेश और उत्तराखंड में व्यापक तौर पर बारिश/ ओलावृष्टि हो सकती है।
· पंजाब, हरियाणा, चंडीगढ़ और पश्चिमी उत्तर प्रदेश में दूर-दूर तक हल्की से मध्यम बारिश/ गरज के साथ छींटे पड़ने की संभावना है।
· राजस्थान और पूर्वी उत्तर प्रदेश में छिट-पुट बारिश/ गरज के साथ छींटे पड़ने की संभावना है।
मौसम संबंधी चेतावनी
· जम्मू-कश्मीर के कुछ स्थानों पर तथा हिमाचल प्रदेश और उत्तराखंड के अलग-अलग स्थानों पर 20 और 21 फरवरी को भारी बारिश/ ओलावृष्टि हो सकती है। इन राज्यों में 20 और 21 फरवरी को अलग-अलग स्थानों पर गरज के साथ छींटे पड़ने तथा ओलावृष्टि होने की संभावना है।
अगले 48 घंटे के दौरान पंजाब के कई स्थानों और हरियाणा, चंडीगढ़, पश्चिमी उत्तर प्रदेश और राजस्थान में अलग-अलग स्थानों में गरज के साथ छींटे पड़ने, ओलावृष्टि होने, बिजली चमकने और तेज हवा चलने की आसार हैं।
दिल्ली/ एनसीआर के लिए पूर्वानुमान
कल तक हल्की से मध्यम बारिश/ गरज सहित छींटे पड़ने और ओलावृष्टि, बिजली चमकने और तेज हवाएं चलने की काफी संभावना है।
स्वास्थ्य एवं परिवार कल्याण मंत्रालय
देश में पोलियो के टीके की कोई कमी नहीं
देश में पोलियो के टीके की कमी को लेकर मीडिया में कुछ खबरें आई हैं। यह खबर पूरी तरह से गलत है। देश में ओरल पोलियो वैक्सीन  और इनएक्टीवेटेड पोलियो वैक्सीन  की कोई कमी नहीं है।
जहां तक राष्ट्रीय पोलियो प्रतिरक्षण दिवस  का संबंध है, कार्यक्रम के लिए पहले से ही आवश्यक मात्रा में ओरल पोलियो वैक्सीन  सुरक्षित रखा गया है। हालांकि, एनआईडी के दौरान हमारे बच्चों के लिए सुरक्षित और गुणवत्ता वाले टीके की उपलब्धता सुनिश्चित करने के वास्ते, बीओपीवी का कड़ा परीक्षण किया गया है और इसके प्रत्येक बैच को राष्ट्रीय परीक्षण प्रयोगशाला से मंजूरी के बाद ही इसे सार्वजनिक उपयोग के लिए राज्यों में भेजा जाएगा तथा जल्दी ही पोलियो एनआईडी भी आयोजित किए जाएंगे। सरकार ने एनआईडी आयोजित करने के कार्यक्रम को अनिश्चित काल के लिए स्थगित नहीं किया है, जैसा कि मीडिया में गलत तरीके से बताया गया है।
इनएक्टीवेटेड पोलियो वैक्सीन  के बारे में, देश में व्यापक टीकाकरण कार्यक्रम  के लिए न तो आईपीवी की कमी है और न ही टीके की खरीद के लिए निधि की कमी है। गौरतलब है कि भारत में पोलियो को पहले ही को समाप्त कर दिया गया है और वैश्विक दिशानिर्देशों के अनुसार, पोलियो मुक्त स्थिति कायम रखने के लिए अपने व्यापक टीकाकरण कार्यक्रम में आईपीवी देना शुरू किया गया है, क्योंकि कुछ ऐसे देश हैं जहां पोलियो वायरस अभी भी मौजूद है। वैश्विक टीका और टीकाकरण गठबंधन  से जुड़े सभी देश गावी द्वारा विकसित टीके का समर्थन करते हैं। आईपीवी की कीमतों में बढ़ोतरी से निपटने के लिए भारत ने आगे की खरीद में आंशिक समर्थन के लिए गावी से संपर्क किया, क्योंकि भारत भी गावी से जुड़ा हुआ है। गावी बोर्ड ने भी इसकी सहमति दे दी है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 169.46 करोड़ से अधिक टीके लगाए जा चुके हैं
भारत में सक्रिय मरीजों की संख्या 12,25,011 है
सक्रिय मामलों की दर 2.90 प्रतिशत है
स्वस्थ होने की वर्तमान दर 95.91 प्रतिशत
बीते चौबीस घंटों में 2,13,246 लोग स्वस्थ हुए,अब तक स्वस्थ हुए कुल लोगों की संख्या 4,04,61,148 है
पिछले 24 घंटों में 1,07,474 नए मामले सामने आए
दैनिक सक्रिय मामलों की दर 7.42 प्रतिशत है
साप्ताहिक सक्रिय मामलों की दर 10.20 प्रतिशत है
अब तक 74.01 करोड़ जांच की जा चुकी हैं,बीते चौबीस घंटों में 14,48,513 जांच की गई
भारी उद्योग मंत्रालय
सीएमटीआई ने आजादी का अमृत महोत्सव मनाने के लिए ‘समर्थ उद्योग केंद्रों से विशेषज्ञ वार्ता’ पर एक वेबिनार का आयोजन किया
केंद्रीय विनिर्माण प्रौद्योगिकी संस्थान , बैंगलोर, भारी उद्योग मंत्रालय के अंतर्गत समर्थ उद्योग 4.0 प्लेटफॉर्म ने आजादी का अमृत महोत्सव मनाने के लिए "समर्थ उद्योग केंद्रों से विशेषज्ञ वार्ता" पर एक वेबिनार का आयोजन किया। "समर्थ उद्योग केंद्रों से विशेषज्ञ वार्ता" विषय पर आयोजित की गई इस वर्चुअल संगोष्ठी का उद्देश्य, समर्थ उद्योग केंद्रों के विशेषज्ञों द्वारा स्वदेशी प्रौद्योगिकी विकास और स्मार्ट विनिर्माण एवं उद्योग 4.0 के क्षेत्र में सहयोग के बारे में जानकारी प्राप्त करना था।
सीएमटीआई ने स्मार्ट मैन्युफैक्चरिंग डेमो एंड डेवलपमेंट सेल  को एक कॉमन इंजीनियरिंग फैसिलिटी सेंटर  के रूप में स्थापित किया है, जिसके माध्यम से तेज गति के साथ बढ़ते हुए भारतीय विनिर्माण उद्योग के द्वारा उद्योग 4.0 और स्मार्ट विनिर्माण प्रथाओं को अपनाने की प्रक्रिया को बढ़ावा व समर्थन प्रदान किया जा सके। एसएमडीडीसी की मुख्य गतिविधियों के अंतर्गत, सीएमटीआई उद्योग 4.0 के कार्यान्वयन के बारे में जानकारी और तकनीकी ज्ञान का प्रसार कर रहा है, साथ ही यह भी जानकारी दे रहा है कि किस प्रकार से यह भारतीय तकनीकी समुदाय के लिए लाभदायक है।
उद्योग 4.0, चौथी औद्योगिक क्रांति के संदर्भ में बताता है, जो विनिर्माण का साइबर-फिजिकल ट्रांसफॉर्मेशन है। उद्योग 4.0 को साइबर-फिजिकल प्रणालियों, इंटरनेट ऑफ थिंग्स, क्लाउड कंप्यूटिंग और कॉग्निटिव कंप्यूटिंग व स्मार्ट फैक्ट्री का निर्माण सहित विनिर्माण प्रौद्योगिकियों में स्वचालन एवं डेटा विनिमय की वर्तमान प्रवृत्ति के लिए एक नाम के रूप में परिभाषित किया गया है।
इस वेबिनार में अनुसंधान प्रयोगशालाओं, शैक्षिक-समुदाय, स्टार्ट-अप्स, एमएसएमई उद्योगों, निजी उद्योगों और ओईएम में काम करने वाले पेशेवर लोगों को लक्षित किया गया। स्मार्ट विनिर्माण और उद्योग 4.0 के क्षेत्र में स्वदेशी प्रौद्योगिकी एवं विकासात्मक गतिविधियों की वर्तमान स्थिति और भविष्य की संभावनाओं पर विशेषज्ञों की राय एवं समर्थ उद्योग केंद्रों के साथ सहयोग के अवसर संगोष्ठी के प्रमुख केंद्र बिंदु थे।
इस अवसर पर प्रमुख वक्ताओं में डॉ. नागहनुमैया, निदेशक सीएमटीआई, बैंगलोर, प्रोफेसर अमरेश चक्रवर्ती, प्रोफेसर, सीपीडीएम, आईआईएससी बैंगलोर, श्री दत्तात्रेय नवलगुंडकर, कार्यकारी निदेशक, सी4आई4, पुणे, प्रोफेसर सुनील झा, प्रोफेसर, आईआईटी दिल्ली, प्रो. सूर्या के. पाल, चेयरपर्सन, एएमटी, आईआईटी खड़गपुर और श्री प्रकाश विनोद, साइंटिस्ट-एफ एंड सीएच, एसएमपीएम, सीएमटीआई, बैंगलोर शामिल थे।
सीएमटीआई, भारी उद्योग मंत्रालय के अंतर्गत आने वाला एक अनुसंधान एवं विकास संगठन है, जो कि विनिर्माण क्षेत्र को 'प्रौद्योगिकी समाधान' प्रदान करता है और देश के तकनीकी विकास में सहायता प्रदान करने की दिशा में ध्यान केंद्रित करता है। सीएमटीआई भारतीय उद्योगों के लिए एप्लाइड रिसर्च, डिजाइन और विकास , प्रौद्योगिकी पूर्वानुमान, असिमलेशन और विनिर्माण प्रौद्योगिकी के विस्तार में महत्वपूर्ण भूमिका निभाता है।
रक्षा मंत्रालय
वाइस एडमिरल दिनेश के. त्रिपाठी, एवीएसएम, एनएम ने भारतीय नौसेना अकादमी के कमांडेंट के रूप में कार्यभार संभाला
(- वाइस एडमिरल आरबी पंडित, एवीएसएम ने आज वाइस एडमिरल दिनेश के. त्रिपाठी एवीएसएम एएन को भारतीय नौसेना एकादमी के कमांडेंट के रूप में कार्यभार सौंपा। वाइस एडमिरल आरबी पंडित ने इस पद पर 15 महीने से अधिक अवधि तक सफलतापूर्वक काम किया है।
- वाइए एडमिरल आरबी पंडित ने 19 फरवरी, 2018 को कमांडेंट के रूप में भारतीय नौसेना अकादमी का कार्यभार संभाला था। इनके कार्यकाल के दौरान अकादमी ने बुनियादी ढांचे और प्रशिक्षण सुविधाओं में काफी सुधार आया। फ्लैग ऑफिसर के नेतृत्व में, भारतीय नौसेना अकादमी ने आईएनए की सभी छह प्रमुख सैन्य अकादमियों के बीच आयोजित बख्शी कप 2019 सहित कई पुरस्कार जीते हैं। वाइस एडमिरल आरबी पंडित को पारंपरिक 'पुलिंग आउट' समारोह के साथ गर्मजोशी से विदाई दी गई।
- वाइस एडमिरल के पद पर पदोन्नति के बाद भारतीय नौसेना अकादमी के कमांडेंट के रूप में पदभार संभालने वाले वाइस एडमिरल दिनेश के. त्रिपाठी राष्ट्रीय रक्षा अकादमी खडकवासला, डिफेंस सर्विसेज स्टाफ कॉलेज वेलिंगटन, यूएस नेवल वॉर कॉलेज और न्यूपोर्ट रोड द्वीप के पूर्व छात्र रहे हैं। फ्लैग ऑफिसर दूरसंचार और इलेक्ट्रॉनिक वारफेयर के विशेषज्ञ हैं और इन्होंनें नौसेना के जहाज विनाश, किर्च और त्रिशूल की कमान संभाली है। उनकी महत्वपूर्ण स्टॉफ नियुक्तियों में निदेशक नौसेना संचालन, प्रधान निदेशक नेटवर्क केंद्रित संचालन, प्रधान निदेशक नौसेना योजना एवं नौसेना स्टॉफ के सहायक प्रमुख  शामिल हैं।
- वाइस एडमिरल दिनेश के त्रिपाठी ने 15 जनवरी 2018 से 30 मार्च 2019 तक पूर्वी बेड़े की कमान भी संभाली है। वह भारतीय नौसेना अकादमी में सातवें कमांडेंट के रूप में नियुक्त किए जाने से पहले परियोजना सीबर्ड के अतिरिक्त महानिदेशक रहे हैं।
प्रधानमंत्री कार्यालय
जलवायु पर अमेरिकी राष्ट्रपति के विशेष दूत श्री जॉन केरी ने प्रधानमंत्री श्री नरेन्द्र मोदी से मुलाकात की
जलवायु पर अमेरिका के राष्ट्रपति के विशेष दूत श्री जॉन केरी ने आज प्रधानमंत्री श्री नरेन्द्र मोदी से मुलाकात की।
श्री केरी ने राष्ट्रपति बाइडन की तरफ से प्रधानमंत्री को शुभकामनाएं दीं। प्रधानमंत्री ने क्वैड नेताओं के शिखर सम्मेलन सहित हाल में राष्ट्रपति बाइडन के साथ हुए संवाद को सप्रेम याद किया और श्री केरी से राष्ट्रपति बाइडन व उप राष्ट्रपति कमला हैरिस को उनकी तरफ से शुभकामनाएं देने का अनुरोध किया।
श्री केरी ने प्रधानमंत्री को भारत में पिछले दो दिन के दौरान हुई सफल और उत्पादक चर्चाओं के बारे में बताया। उन्होंने भारत की महत्वाकांक्षी नवीनीकरण ऊर्जा योजना सहित जलवायु से संबंधित कदमों को सकारात्मक रूप से लिया। उन्होंने प्रधानमंत्री को 22-23 अप्रैल, 2021 को होने वाले जलवायु पर नेताओं के शिखर सम्मेलन के बारे में संक्षेप में बताया।
प्रधानमंत्री ने बताया कि भारत पेरिस समझौते के तहत राष्ट्रीय स्तर पर निर्धारित योगदान को पूरा करने के लिए प्रतिबद्ध है और इन प्रतिबद्धताओं को हासिल करने की दिशा में बढ़ने वाले कुछ ही देश हैं। श्री केरी ने कहा कि अमेरिका अपनी तरफ से भारत की हरित प्रौद्योगिकियों तक किफायती पहुंच और अपेक्षित वित्त को सुगम बनाकर उसकी जलवायु योजनाओं को पूरा समर्थन देगा। प्रधानमंत्री ने इस बात पर सहमति दी कि विशेष रूप से हरित प्रौद्योगिकियों के वित्तीय नवाचार और तेजी से अमल पर भारत और अमेरिका के बीच सहयोग का दूसरे देशों पर सकारात्मक प्रभाव पड़ेगा।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 207.99 करोड़ टीके लगाए जा चुके हैं
बीते चौबीस घंटों में 28,01,457 टीके लगाए गए
भारत में सक्रिय मरीजों की संख्या 1,16,861 है
सक्रिय मामलों की दर 0.26 प्रतिशत है
स्वस्थ होने की वर्तमान दर 98.54 प्रतिशत है
बीते चौबीस घंटों में 16,454 लोग स्वस्थ हुए,अब तक स्वस्थ हुए कुल लोगों की संख्या 4,36,09,566 है
पिछले 24 घंटों में 14,092 नए मामले सामने आए
दैनिक सक्रिय मामलों की दर 3.69 प्रतिशत है
साप्ताहिक सक्रिय मामलों की दर 4.57 प्रतिशत है
अब तक 88.02 करोड़ जांच की जा चुकी हैं,बीते चौबीस घंटों में 3,81,861 जांच की गई
रक्षा मंत्रालय
वाशिंगटन डीसी में भारत-अमेरिका रक्षा नीति समूह की बैठक
भारत के रक्षा सचिव डॉ अजय कुमार और रक्षा क्षेत्र में नीति निर्माण हेतु अमेरिका के अवर रक्षा सचिव डॉ कॉलिन कहल ने दिनांक 08 अक्टूबर 2021 को वाशिंगटन डीसी में भारत-अमेरिका रक्षा नीति समूह  की 16वीं बैठक की सह-अध्यक्षता की। डीपीजी द्विपक्षीय रक्षा सहयोग के सभी पहलुओं की व्यापक समीक्षा और मार्गदर्शन करने के लिए भारत के रक्षा मंत्रालय और अमेरिकी रक्षा विभाग के बीच शीर्ष आधिकारिक स्तर का तंत्र है।
दोनों पक्षों ने भारत-अमेरिका प्रमुख रक्षा साझेदारी, सैन्य जुड़ाव, मूलभूत रक्षा समझौतों के कार्यान्वयन, रक्षा अभ्यास, प्रौद्योगिकी सहयोग और रक्षा व्यापार को मजबूत करने में प्रगति की समीक्षा की। दोनों पक्षों ने क्षेत्रीय सुरक्षा दृष्टिकोण और सहयोग साझा किया और हिंद-प्रशांत क्षेत्र में साझा हितों को बढ़ावा देने के लिए साथ मिलकर काम करने की इच्छा जताई।
सह-अध्यक्षों को विभिन्न द्विपक्षीय रक्षा पहल और तंत्रों द्वारा की गई प्रगति से अवगत कराया गया। उन्होंने रक्षा प्रौद्योगिकी और व्यापार पहल के तहत हवाई-लॉन्च किए गए मानव रहित हवाई वाहनों  के सह-विकास के लिए संयुक्त परियोजना का जायजा लिया। दोनों पक्षों ने उच्च स्तरीय रक्षा औद्योगिक सहयोग की सुविधा के लिए भारत में आरंभिक औद्योगिक सुरक्षा समझौते की बैठक आयोजित करने का भी स्वागत किया। वे निजी और सरकारी दोनों हितधारकों को सह-विकास और सह-उत्पादन के लिए रक्षा उद्योगों में मौजूदा नवाचार इको सिस्टम का उपयोग करने के लिए प्रोत्साहित करने पर सहमत हुए। दोनों पक्षों ने अंतरिक्ष, आर्टिफिशियल इंटेलिजेंस, साइबर और मानव रहित हवाई वाहन रोधी प्रौद्योगिकियों जैसे नए डोमेन में सहयोग का स्वागत किया।
दोनों पक्षों ने आगामी 2+2 मंत्रिस्तरीय वार्ता की तैयारी की समीक्षा की। पारस्परिक रूप से सुविधाजनक तिथियों पर भारत में अगली डीपीजी बैठक आयोजित करने पर सहमति बनी।
सामाजिक न्याय एवं अधिकारिता मंत्रालय
नशे के शिकार लोगों को समाज की मुख्य धारा में वापस लाने के लिए परिवार और समाज को आगे आना चाहिए : श्री थावरचंद गहलोत
केन्द्रीय सामाजिक न्याय और अधिकारिता मंत्री श्री थावरचंद गहलोत ने कहा है कि मादक द्रव्यों के शिकार लोगों के लिए केवल सलाह और शिक्षा ही पर्याप्त नहीं है । इन लोगों को सहानुभूति के साथ देखा जाना चाहिए। हमें नशे की बीमारी से जूझ रहे लोगों के लिए उचित दवा और सलाह प्रदान करनी चाहिए। उन्होंने कहा कि यह सुनिश्चित करना आवश्यक है कि नशे के शिकार लोगों का ईलाज आसानी से उपलब्ध हो और उनके साथ कोई भेदभाव न हो।
श्री थावरचंद गहलोत आज नई दिल्ली में इंटरनेशलन सोसाइटी ऑफ एडीक्शन मेडिसिन  के 21वें वार्षिक सम्मेलन का उद्घाटन कर रहे थे। उन्होंने कहा कि नशे के शिकार लोगों को मदद देने के लिए परिवार और समाज को आगे आना चाहिए ताकि लोग समाज में लौट सकें, काम शुरू कर सकें और समाज के उत्पादक सदस्य बन सकें।
उन्होंने बताया कि नशीले पदार्थों से उत्पन्न विकार से मांग कटौती संबंधित गतिविधियों के लिए नोडल एजेंसी है और मंत्रालय ने भारत में मादक पदार्थों के उपयोग की सीमा की समीक्षा के लिए राष्ट्रीय स्तर का सर्वे प्रारंभ किया है और मंत्रालय के लिए अध्ययन का कार्य एम्स से पूरा करने को कहा गया है। रिपोर्ट फरवरी, 2019 में जारी की गई थी और रिपोर्ट में यह बात आई है कि नशे की लत की समस्या से निपटने के लिए बड़ी संख्या में लोग मदद चाहते हैं। उन्होंने कहा कि मंत्रालय को इस समस्या की जानकारी है और नशे के शिकार लोगों के लिए कार्यक्रर्मों को बढ़ाने के कदम उठाए गए हैं। मंत्रालय स्कूलों और कॉलेज जाने वाले विद्यार्थियों और स्कूलों में बीच में पढ़ाई छोड़ने वाले बच्चों के साथ काम रहा है ताकि यह सुनिश्चित हो सके कि मादक द्रव्य लेना शुरू नहीं करें। मंत्रालय ने देश में नशे की लत के ईलाज के लिए उपचार केन्द्रों की संख्या बढ़ाना शुरू किया है। प्रधानंमत्री ने भी अपने ‘मन की बात’ कार्यक्रम में नशे की लत से प्रभावित लोगों की देखभाल और उन्हें सहायता देने पर बल दिया है।
इस वर्ष के सम्मेलन का विषय "एडिक्शन इन रैपिडली चेंजिंग वर्ल्ड" है। यह सम्मेलन नेशनल ड्रग डिपेंडेंस ट्रीटमेंट सेंटर  और मनोरोग विभाग, अखिल भारतीय आयुर्विज्ञान संस्थान , नई दिल्ली द्वारा विश्व मनोरोग एसोसिएशन, वर्ल्ड एसोसिएशन ऑफ सोशल साइकीएट्री, द इंडियन साइकिएट्रिक सोसाइटी और इंडियन एसोसिएशन फॉर सोशल साइकीएट्री के सहयोग से आयोजित किया गया है। सामाजिक न्याय और अधिकारिता मंत्रालय, स्वास्थ्य परिवार कल्याण मंत्रालय तथा वित्त मंत्रालय के राज्स्व विभाग ने सम्मेलन को सहयोग दिया है।
आईएसएएम 2019 में 30 से अधिक देशों के प्रतिनिधि ने भाग ले रहे हैं। 4-दिवसीय कार्यक्रम में प्रमुख अंतरराष्ट्रीय और राष्ट्रीय विशेषज्ञों द्वारा नशे की रोकथाम और उपचार में 40 से अधिक व्याख्यानों और नशे की बीमारियों के विभिन्न पहलुओं पर 80 से अधिक संगोष्ठी और कार्यशालाएं आयोजित की गई हैं।
पूर्वोत्तर क्षेत्र विकास मंत्रालय
राजदूतों की बैठक में उत्तर पूर्वी क्षेत्र विकास मंत्री ने विकास के नए इंजन के रूप में पूर्वोत्तर क्षेत्र की क्षमता को रेखांकित किया और वैश्विक सहयोग का आह्वान किया
केंद्रीय मंत्री जी. किशन रेड्डी ने उत्तर पूर्वी वैश्विक निवेशक शिखर सम्मेलन की तैयारी को लेकर उत्तर पूर्वी क्षेत्र विकास मंत्रालय द्वारा आयोजित एक बैठक में राजदूतों और उच्चायुक्तों को संबोधित किया। बैठक पूर्वोत्तर क्षेत्र में उभरती संभावनाओं और अवसरों के साथ-साथ सहयोग और वैश्विक निवेश की संभावनाओं पर चर्चा करने पर केंद्रित थी।
केंद्रीय मंत्री ने भारत के नए विकास इंजन बनने की दिशा में पूर्वोत्तर क्षेत्र की क्षमता पर जोर दिया और इसके विकास में निवेश शिखर सम्मेलन के महत्व को रेखांकित करते हुए बताया कि कैसे यह इस क्षेत्र के विकास में मील के पत्थर साबित हो सकता है। उन्होंने वैश्विक निवेशकों के लिए उपलब्ध विविध अवसरों और नीतियों के सामंजस्य और व्यापार करने में आसानी को लेकर मंत्रालय द्वारा उठाए गए कदमों पर प्रकाश डाला।
केंद्रीय मंत्री ने क्षेत्र के प्रचुर प्राकृतिक संसाधनों, कृषि क्षमता, खनिज संपदा और नवीकरणीय ऊर्जा स्रोतों के बारे में जानकारी दी। उन्होंने पूर्वोत्तर क्षेत्र की सांस्कृतिक विविधता और सामरिक स्थिति के बारे में भी बताया, जिससे यह विशेष रूप से दक्षिण पूर्व एशिया के साथ व्यापार और वाणिज्य के लिए एक आदर्श प्रवेश द्वार बन गया है।
केंद्रीय मंत्री रेड्डी ने बुनियादी ढांचे के विकास और विशिष्ट पर्यटन पेशकशों सहित पर्यटन क्षेत्र में सहयोग के बारे में बताया। उन्होंने पिछले नौ वर्षों के दौरान हवाईअड्डों, सड़कों और रेलवे जैसे विश्व स्तरीय बुनियादी ढांचे में 5 लाख करोड़ से अधिक की राशि के महत्वपूर्ण निवेश के साथ हुई प्रगति पर प्रकाश डाला।
मंत्री रेड्डी ने नवाचार, स्टार्ट-अप और उद्यमिता का समर्थन करने वाले पारिस्थितिकी तंत्र को बढ़ावा वाली सरकार की प्रतिबद्धता को दोहराया। उन्होंने क्षेत्र की समृद्ध जैव विविधता को संरक्षित करने के लिए सतत विकास को बढ़ावा देने के महत्व पर भी बल दिया। मंत्री रेड्डी ने राजदूतों और उच्चायुक्तों से उत्तर पूर्वी क्षेत्र में उपलब्ध विविध अवसरों का पता लगाने का आग्रह किया। राजदूतों ने क्षेत्र के अवसरों में गहरी रुचि दिखाई और विश्वास व्यक्त किया कि पर्यटन, कृषि और वस्त्र जैसे नए और उभरते क्षेत्रों का पता लगाने के लिए निवेशक शिखर सम्मेलन एक मंच प्रदान करेगा।
बैठक में वाणिज्य राज्य मंत्री श्री सोम प्रकाश, वित्त राज्य मंत्री श्री पंकज चौधरी, विदेश राज्य मंत्री श्री राजकुमार रंजन और उत्तर पूर्वी क्षेत्र विकास मंत्रालय में राज्य मंत्री श्री बी एल वर्मा भी उपस्थित थे।
वित्त मंत्रालय
यूएनओडीसी की पेरिस संधि पहल पर विशेषज्ञ कार्य समूह की दो दिवसीय बैठक नई दिल्ली में 27 और 28 जून, 2019 को होगी; यह बैठक भारतीय एजेंसियों को अवैध वित्तीय प्रवाह से उत्पन्न नए खतरों से संबंधित नई जानकारी को समझने का अवसर प्रदान करेगी
वित्त मंत्रालय का राजस्व विभाग अफगानिस्तान में होने वाली ओपियेट्स की तस्करी से उत्पन्न अवैध वित्तीय प्रवाह पर पेरिस संधि पहल से संबंधित विशेषज्ञ कार्य समूह की बैठक की मेजबानी करने जा रहा है। इस बैठक के सत्रों का आयोजन 27 और 28 जून, 2019 को किया जाएगा। इस बैठक का आयोजन मादक पदार्थों और अपराध पर संयुक्त राष्ट्र कार्यालय  के सहयोग से किया जा रहा है।इस बैठक का उद्घाटन अपर सचिव, राजस्व श्री अनिल कुमार झा द्वारा किया जाएगा और इसमें पेरिस संधि के सदस्य देशों के प्रतिनिधि, यूएनओडीसी के क्षेत्रीय प्रतिनिधि और मादक पदार्थों की तस्करी के कारण होने वाली मनी लाँडरिंग /अवैध वित्तीय प्रवाह से निपटने में संलग्न डीआरआई, ईडी और एनसीबी जैसी भारतीय एजेंसियों के वरिष्ठ अधिकारी भाग लेंगे।
पेरिस संधि अफगान ओपियेट्स के मादक पदार्थों की तस्करी से प्रभावित 58 देशों और 23 अंतर्राष्ट्रीय संगठनों का समूह है। यूएनओडीसी के दायरे में, पेरिस संधि पहल अफ़ग़ानिस्तान में उत्पन्न होने वाली अफ़ीम से संबंधित ड्रग समस्या के मुद्दे को नीति और कार्यान्वयन स्तर दोनों पर निपट रही है। इसने सदस्य देशों और अंतर्राष्ट्रीय संगठनों को ओपिएट्स की तस्करी और खपत का समान और साझा जिम्मेदारी के सिद्धांत पर तालमेल बनाने और मुकाबला करने के लिए एक मंच प्रदान किया है।
इस विशेषज्ञ कार्य समूह की बैठक के दौरान अन्य देशों और अंतर्राष्ट्रीय संगठनों के विशेषज्ञ अपने अनुभव साझा करेंगे। यह बैठक भारतीय एजेंसियों को अवैध वित्तीय प्रवाह से उत्पन्न नए खतरों से संबंधित नई जानकारी को समझने का अवसर प्रदान करेगी, जिसमें इस तरह के खतरों और गतिविधियों का आकलन करने के लिए नए तरीके भी शामिल हो सकते हैं। बैठक में अवैध वित्तीय प्रवाह की समझ को बढ़ाने और इसमें व्यवधान डालने की दिशा में तकनीकी सहायता की जरूरतों और नई क्षमताओं पर भी प्रकाश डाला जाएगा। इससे मादक पदार्थों की तस्करी से जुड़े अवैध वित्तीय प्रवाह के संबंध में भारत के एएमएल/सीएफटी प्रारूप की प्रभावशीलता में एफएटीएफ मानकों के अनुसार सुधार लाने का मार्ग प्रशस्त होगा।
विज्ञान एवं प्रौद्योगिकी मंत्रालय
एआरआई द्वारा विकसित माइक्रोरिएक्टर से पैदा होते हैं एक समान आकार के नैनो कण
जैव चिकित्सा तकनीक के लिए अहम हैं ये नैनो कण
विज्ञान एवं प्रौद्योगिकी विभाग , भारत सरकार के अधीन आने वाले पुणे के स्वायत्त संस्थान अगरकर रिसर्च इंस्टीट्यूट  ने एक ऐसे माइक्रोरिएक्टर का विकास किया है, जो बड़ी मात्रा में एक समान आकार के नैनो कणों का निर्माण कर सकता है। जैव प्रौद्योगिकी क्षेत्र के लिए इन कणों को खासा अहम माना जाता है।
सक्रिय माइक्रोरिएक्टर के नियमित प्रवाह के द्वारा यह डिवाइस मेटल, सेमी कंडक्टर और पॉलिमर नैनो कणों का निर्माण कर सकता है। एआरआई में डॉ. धनंजय बोडास और उनकी टीम ने पिछले अध्ययनों के आधार पर इस माइक्रोरिएक्टर के बारे में मैटेरियल्स साइंस एंड इंजीनियरिंग और एसीएस अप्लायड मैटेरियल्स में प्रकाशन किया। टीम ने यह भी पाया कि कन्संट्रेशन ऑफ रिएक्टेंट्स, प्रवाह दर, एगीटेशन जैसे तापमान प्रतिक्रिया के साथ ही समय जैसे मानदंडों पर नैनोकणों के आकार और उनके वितरण का निर्धारण किया गया है।
उन्होंने आगे वास्तविक मोनोडिस्पर्सिटी  हासिल करने के लिए सटीकता से प्रक्रिया मानकों का अनुमान लगाने को आयामीय विश्लेषण का उपयोग करते हुए एक गणितीय समीकरण निकाला और एसईआरबी, डीएसटी के सहयोग से माइक्रोरिएक्टर्स  नियमित सक्रिय प्रवाह से समान आकार के नैनो कण पैदा करने में सफलता हासिल की है।
नैनो कणों में विशेष आकार आधारित गुण होते हैं, जो उन्हें जैव चिकित्सा तकनीक में उपयोगी बनाते हैं लेकिन उनके आकार अलग-अलग होते हैं जिससे उत्पादन के पारंपरिक तरीकों के कारण उनका प्रभाव कम होता है। जैव चिकित्सा उद्योग के लिए नैनो कणों के समान आकार को बरकरार रखना चुनौतीपूर्ण रहा है। इसके अलावा कई अभिकर्मकों  के इस्तेमाल के कारण इन विधियों में समय ज्यादा लगता है और विषाक्त उप उत्पाद पैदा होते हैं।
डॉ. बोडास ने कहा, “इस विधि का उपयोग करते हुए हम 5 प्रतिशत के कम के भिन्नता गुणांक के साथ सोना और चांदी, कैडमियम टेलुराइड, चिटोसन, अलगाइनेट और हाईएल्युरोनिक एसिड के किसी भी आकार के नैनो कण पैदा करने में सक्षम रहे हैं।”
चित्र  माइक्रोरिएक्टर का आकार, चित्र  माइक्रोरिएक्टर की वास्तविक छवि
डॉ. बोडास ने कहा, “हमने आकलन किया है कि के रोगाणुरोधी एजेंट के तौर पर मोनोडिस्पर्स्ड सिल्वर नैनो कण के प्रभाव में खासा सुधार देखने को मिला है। मोनोडिस्पर्स्ड चितोसन और अल्गिनेट नैनो कणों से बेहद उच्च स्तर की दवा कार्यविध, टिकाऊ स्राव दर होती है और यह जैव अनुकूल है। वे एक समान और छोटे आकार के कारण कोशिकाओं में अंदर तक पहुंच सकते हैं।”
शोधकर्ताओं ने कहा कि यह खोज नैनो विज्ञान और नैनो तकनीक के क्षेत्र में काम कर रहे शोधकर्ताओं के लिए काफी अहम है।
[संदर्भ
1. एन वेलदुर्थि, पी घोदेराव, एस सहारे, डी बोडास, ए कुलकर्णी और टी भावे, मैग्नेटिकली एक्टिव माइक्रोमिक्सर असिस्टेड सिंथेसिस ऑफ ड्रग नैनोकॉम्पलेक्स एक्जिबिटिंग स्ट्रॉन्ग बैक्टीरिसिडल पोटेंशियल, मैटेरियल्स साइंस एंड इंजीनियरिंग, सी 68, 2016, 455-464।
2.वी कामत, डी बोडास और के पाकनिकर, चितोसन नैनोपार्टिकल्स सिंथेसिस कॉट इन एक्शन यूजिंग माइक्रोड्रॉपलेट रिएक्शंस, नेचर साइंटिफिक रिपोर्ट्स, 6 2016, 22260।
3. वी कामत, आई मराठे, डी बोडास, वी घोरमेड और के पाकनिकर, सिंथेसिस ऑफ मोनोडिस्पर्स चितोसन नैनोपार्टिकल्स ऐंड इन-सीटू ड्रग लोडिंग यूजिंग एक्टिव माइक्रोरिएक्टर, एसीएस अप्लायड मैटेरियल्स एंड इंटरफेस, 7, 2015, 22839-22847।
ज्यादा जानकारी के लिए डॉ. धनंजय बोडास , वैज्ञानिक, नैनोबायोसिइंस ग्रुप, और डॉ. पीके ढाकेफलकर, निदेशक , एआरआई, पुणे, से संपर्क कर सकते हैं।]